

**"Самұрық" мемлекеттiк активтердi басқару жөнiндегi қазақстандық холдингi" акционерлiк қоғамының құрамына кiретiн ұлттық компаниялардың бағалы қағаздарын қор нарығына шығару жөнiндегi iс-шаралар жоспарын бекiту туралы**

Қазақстан Республикасы Үкіметінің 2006 жылғы 26 желтоқсандағы N 1288 Қаулысы

      Қазақстандық қор нарығын дамыту мақсатында Қазақстан Республикасының Үкiметi  **ҚАУЛЫ ЕТЕДI:**

      1. Қоса берiлiп отырған "Самұрық" мемлекеттiк активтердi басқару жөнiндегi қазақстандық холдингi" акционерлiк қоғамының құрамына кiретiн ұлттық компаниялардың бағалы қағаздарын қор нарығына шығару жөнiндегi iс-шаралар жоспары бекiтiлсiн.

      2. Осы қаулының орындалуын бақылау Қазақстан Республикасы Премьер-Министрiнiң орынбасары К.Қ.Мәсiмовке жүктелсiн.

      3. Осы қаулы қол қойылған күнінен бастап қолданысқа енгiзiледi.

*Қазақстан Республикасы*   
*Премьер-Министрінің*   
*мiндетiн атқарушы*

                                           Қазақстан Республикасы   
                                                  Үкіметінің   
                                         2006 жылғы 26 желтоқсандағы   
                                                1288 қаулысымен   
                                                  бекітілген

**"Самұрық" мемлекеттік активтерді басқару жөніндегі**   
**қазақстандық холдингі" акционерлік қоғамының құрамына**   
**кіретін ұлттық компаниялардың бағалы қағаздарын қор**   
**нарығына шығару жөніндегі іс-шаралар жоспары**

|  |  |  |  |  |
| --- | --- | --- | --- | --- |
| **Р/с N** | **Іс-шараның атауы** | **Жауапты орындаушы** | **Аяқталу нысаны** | **Орындалу мерзімі** |
| 1. | "Қазақтелеком" АҚ-ның 4,6% дауыс беруші акцияларын жеке тұлғалардың барынша көп саны ортасында қазақстандық қор нарығында іске асыру | "Самұрық" холдингі" АҚ | ЭБЖМ-ге ақпарат | 2006 жылғы желтоқсан - 2007 жылғы қаңтар |
| 2. | "ҚазМұнайГаз" ҰК" АҚ-ның акцияларын қор нарығына шығару жөнінде ұсыныстар әзірлеу | "Самұрық" холдингі" АҚ | ЭБЖМ-ге ұсыныстар | 2007 жылғы мамыр |
| 3. | "Қазақстан темір жолы" ҰК" АҚ-ның акцияларын қор нарығына шығару жөнінде ұсыныстар әзірлеу | "Самұрық" холдингі" АҚ | ЭБЖМ-ге ұсыныстар | 2007 жылғы шілде |
| 4. | "Самұрық" холдингі" АҚ-ның құрамына кіретін ұлттық компаниялардың бағалы қағаздарын қор нарығына шығару жөніндегі ұсыныстарға талдау жасау және Қазақстан Республикасы Үкіметінің жанындағы Мемлекеттік корпоративтік басқару мәселелері жөніндегі мамандандырылған кеңестің талқылауына шығару | ЭБЖМ | Қазақстан Республикасының Үкіметіне ақпарат | 2007 жылдың 4-тоқсаны |

Ескертпе: аббревиатуралардың толық жазылуы

ЭБЖМ - Қазақстан Республикасы Экономика және бюджеттік жоспарлау министрлігі   
"Самұрық" холдингі" АҚ -»"Самұрық" мемлекеттік активтерді басқару жөніндегі қазақстандық холдингі" акционерлік қоғамы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК